Tapio Wirkkala
Tapio Veli Ilmari Wirkkala (2. kesäkuuta 1915 Hanko – 19. toukokuuta 1985 Helsinki) oli suomalainen muotoilija ja kuvanveistäjä. Wirkkalaa pidetään Suomen uudenaikaisen taideteollisuuden johtavana hahmona. Suomalaisen taideteollisuuden sodanjälkeistä kultakautta aina 1960-luvulle asti onkin kutsuttu ”Wirkkalan kaudeksi”.
Vilho Virta
Vilho Virta syntyi Tampereella ja jäi orvoksi jo seitsemänvuotiaana. Hän pääsi kuitenkin kirjansitojan oppiin ja kiersi 18-vuotiaasta saakka eri puolilla Suomea harjoittamassa ammattiaan. Samalla hän oppi ruotsinkieliseltä mestariltaan ja saksalaiselta työtoveriltaan molempien puhumat kielet. Virta asettui pian Helsinkiin ja liittyi samalla Viktor Julius von Wright perustamaan Helsingin Työväenyhdistykseen. Se kuului niin sanottuun wrightiläiseen työväenliikkeeseen, joka oli pääosin porvariston muodostama ja hallitsema varhainen työväenliike. Sen mukaan työntekijöiden ja työnantajien välillä ei vallinnut mitään sovittamatonta ristiriitaa. Saksantaitoinen Virta oli kuitenkin tutustunut sikäläisten sosialistien ajatuksiin ja vaati jo vuonna 1893 wrightiläistä työväenliikettä radikalisoitumaan.